Diari Oficial de la Generalitat Valenciana


Sumari del DOGV 8697, del 13-12-2019 (2019/11602)

RESOLUCIÓ de 9 de novembre de 2019, de la Direcció General d'Obres Públiques, Transport i Mobilitat Sostenible, per la qual es nomena una membre suplent del vocal representant de les empreses de transport de viatgers en la Junta Arbitral del Transport de València.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8697

Data del DOGV
:   13-12-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/11326


Data del document
:   09-11-2019

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Descriptors 

:   * Conselleria de Política Territorial, Obres Públiques i Mobilitat

RESOLUCIÓ de 9 de novembre de 2019, de la Direcció General d'Obres Públiques, Transport i Mobilitat Sostenible, per la qual es nomena una membre suplent del vocal representant de les empreses de transport de viatgers en la Junta Arbitral del Transport de València. [2019/11503]  
La Llei 16/1987, de 30 de juliol, d'Ordenació dels Transports Terrestres, crea les juntes arbitrals del transport com a instrument de protecció i defensa de les parts intervinents en el transport, i estableix que, en tot cas, hauran de formar part de les juntes representants de les empreses de transport o d'activitats auxiliars o complementàries d'aquest i representants dels carregadors i usuaris.  
Mitjançant Llei orgànica 5/1987, de 30 de juliol, es va delegar en les comunitats autònomes en les quals aquestes hagen d'estar radicades les funcions que la Llei d'ordenació dels transports terrestres atribueixen a les juntes arbitrals del transport. A aquest efecte, el funcionament de les referides juntes es realitzarà respectant l'organització, les funcions i el règim jurídic establits en la Llei 16/1987, de 30 de juliol, i en les seues normes de desplegament.  
Per part seua, el Decret 46/1991, de 20 de març, del Consell, pel qual s'estableix el nombre, la composició i les normes de funcionament de les juntes arbitrals del transport en la Comunitat Valenciana, en el seu article tercer, estableix que «les altres dues vocalies restants seran ocupades: una per un representant dels carregadors o usuaris, i l'altra, per un representant de les empreses de transport o d'activitats auxiliars i complementàries d'aquest. Els esmentats nomenaments es duran a terme per la Direcció General de Transports. En les dues últimes vocalies esmentades, la designació recaurà en les persones proposades per les organitzacions empresarials i d'usuaris més representatives i les persones així designades actuaran segons quin siga el sector del transport a què es refereix la controvèrsia», i que «podran designar-se membres suplents, tant del president com dels vocals de les juntes».  
  
Referent a això, l'Associació Empresarial de Transport de Viatgers de València ha proposat la designació de Lydia Salinas López com a vocal suplent en la Junta Arbitral del Transport de València en representació de les empreses de transport de viatgers.  
Resultant necessària la designació d'un membre suplent del vocal representant de les empreses de transport de viatgers que exercisca les funcions atribuïdes per la normativa a aquesta figura en els casos de vacant, absència o malaltia del titular.  
En virtut del que s'ha exposat, i d'acord amb el que es disposa en els articles 11 i següents del Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori, en relació amb el que s'estableix en l'article 141 del Decret 105/2019, de 5 de juliol, pel qual s'estableix l'estructura bàsica de la Presidència i de les conselleries de la Generalitat, les competències de la Direcció General de Transports estan assignades a la Direcció General d'Obres Públiques, Transports i Mobilitat Sostenible, resolc,  
  
Únic  
Nomenar Lydia Salinas López vocal suplent de la Junta Arbitral del Transport de València, en representació de les empreses de transport de viatgers.  
  
València, 9 de novembre de 2019.- La directora general d'Obres Públiques, Transport i Mobilitat Sostenible: Roser Obrer Marco.